Afrikaans page 1 of 2 - English-Video.net
TED Talks with Afrikaans transcript
Yasin Kakande: Wat ontbreek in die wêreldwye debat oor vlugtelinge
In die aaneenlopende debat oor vlugteling hoor ons van almal -- van politici wat strenger grensbeheer belowe tot burgers wat vrees vir hul werke -- almal behalwe die migrante self. Hoekom kom hulle? Joernalis en TED Fellow Yasin Kakande verduidelik wat hom en vele ander aangespoor het om uit hul tuislande te vlug, om nadruk te lê op 'n oper bespreking en 'n nuwe perspektief. Die mensdom se verhaal, waaraan hy ons herinner, is 'n verhaal van migrasie: "Daar is geen beperking wat so streng is, dat dit die migrasie kan stop wat die geskiedenis van die mens bepaal het nie," sê hy.
OluTimehin Adegbeye: Wie hoort in 'n stad?
2017-08-27 2,446,928 views
Wanneer regerings megastede skep, word arm mense dikwels eerste verdring. In hierdie treffende en poëtiese praatjie beskryf OluTimehin Adegbeye hoe ongrondwetlike grondrowery wat deur die regering van stapel gestuur is die lewens van duisende inwoners van kusgemeenskappe in Lagos, Nigerië verwoes om plek te maak vir 'n "nuwe Dubai." Sy noop ons om ons regerings en onsself aanspreeklik te hou vir die bewaring van stede wat veilig vir almal is. "Die enigste stede wat die moeite werd is om te bou, voorwaar die enigste toekomste wat die moeite werd is om van te droom, is dié wat ons almal insluit, ongeag wie ons is of hoe ons tuistes vir onsself skep," sê Adegbeye.
David Burkus: Hoekom jy behoort te weet wat jou medewerkers betaal word
2016-01-23 2,056,498 views
Hoeveel word jy betaal? Hoe vergelyk dit met die mense saam met wie jy werk? Jy behoort te weet en hulle ook. So sê bestuursnavorser David Burkus. In hierdie praatjie bevraagteken Burkus ons kulturele aannames oor die geheimhouding van salarisse en voer oortuigende redes aan vir hoekom dit werknemers, organisasies en die samelewing kan bevoordeel om salarisse bekend te maak.
Steve Silberman: Die vergete geskiedenis van outisme
Dekades gelede was daar net 'n paar pediaters wat al van outisme gehoor het. In 1975 is daar beraam dat 1 in 5000 kinders dit het. Vandag is 1 uit elke 68 op die outismespektrum. Wat het hierdie groot styging veroorsaak? Steve Silberman verwys na "die perfekte kombinasie van faktore vir outisme-bewustheid" -- twee dokters wat 'n meer ontvanklike beskouing gebied het, 'n onverwagte oomblik in popkultuur en 'n nuwe kliniese toets. Om egter regtig te verstaan, moet ons verder teruggaan na die Oostenrykse dokter Hans Asperger, wat in 1944 'n baanbrekerartikel gepubliseer het. Omdat dit verlore geraak het in tyd, is outisme sedertdien in 'n waas van wanbegrip gehul. (Hierdie toespraak was deel van 'n TED2015-sessie wat deur Pop-Up Magazine saamgestel is: popupmagazine.com of @popupmag op Twitter.)
Aziz Abu Sarah: Vir meer verdraagsaamheid, benodig ons meer ... toerisme?
Aziz Abu Sarah is 'n Palestynse aktivis met 'n ongewone benadering tot die bewaring van vrede: Wees 'n toeris. Dié TED Fellow wys hoe eenvoudige interaksies tussen mense van verskillende kulture dekades se haat kan laat verweer. Hy begin met Palestyne wat Israeli's besoek en gaan dan verder ...
Boyd Varty: Wat ek by Nelson Mandela geleer het
"In die teater van die natuur sien ons die weerspieëling van die mooiste dele van onsself." Boyd Varty, 'n natuuraktivis, deel stories oor diere, mense en die bande wat hulle verbind, of "ubuntu" -- gedefinieer as: "Ek is, as gevolg van jou." En hy dra die praatjie op aan Suid-Afrikaanse leier Nelson Mandela, die vergestalting van groothartigheid en vrygewigheid.
Eric Berlow en Sean Gourley: Ontdek die uitleg van waardevolle idees
2013-02-28 1,131,373 views
Hoe lyk 24 000 idees? Ekoloog Eric Berlow en fisikus Sean Gourley pas algoritmes op die hele argief van TEDx Talks toe en neem ons op 'n prikkelende visuele toer om te wys hoe idees globaal verbind is.
Lisa Bu: Hoe boeke jou gees kan ontsluit
Wat gebeur wanneer jou kindsheiddroom ... nie waar word nie? Met haar aanpassing tot lewe in die Verenigde State van Amerika het Lisa Bu haarself aan boeke gewend om haar sienswyse te verbreed en 'n nuwe weg vir haarself te baan. Sy deel haar unieke benadering tot lees in hierdie lieflike, persoonlike praatjie oor die magiese krag van boeke.
ShaoLan: Leer om Sjinees te less ... met gemak!
Dis 'n moeilike taak vir buitelanders om Sjinees te leer. Maar om die mooi, soms komplekse karakters van geskrewe Sjinees te leer lees kan makliker wees. ShaoLan werk deur 'n eenvoudige les om die idees agter die karakters en hul betekenisse te erken -- om van 'n paar eenvoudige vorms tot komplekser konsepte op te bou. Noem dit Chinamaklik.
Steven Addis: 'n Pa-dogter band, een foto op 'n slag
2012-02-29 1,553,695 views
Lank gelede het Steven Addis op 'n straathoek in New York gestaan met sy 1-jarige dogter in sy arms; sy vrou het 'n foto van hulle geneem. Die afbeelding het 'n vader-dogter ritueel inspireer, waartydens Addis en sy dogter vir dieselfde foto poseer, op dieselfde straathoek, elke jaar. Addis deel 15 kosbare foto's uit die reeks en verken hoekom hierdie klein, herhaalde ritueel van soveel betekenis is.
2011-03-03 1,446,874 views
Hans Rosling: Die towerwasmasjien
2010-12-04 2,973,428 views
Wat was die grootste uitvinding van die Industriële Rewolusie? Hans Rosling beweer dis die wasmasjien. Met nuwe Gapminder grafieke wys Rosling vir ons die towerkrag wat verskyn wanneer ekonomiese groei en elektrisiteit 'n vervelige wasdag in 'n intellektuele leesdag verander.
Kom ons gebruik video om opvoeding te herontwerp
2011-03-02 5,578,134 views
Salman Khan praat oor hoe en waarom hy die merkwaardige Khan Akademie, 'n noukeurig gestruktureerde reeks van opvoedkundige video's wat volledige kurrikula in wiskunde, en nou ander vakke bied, geskep het. Hy wys die krag van interaktiewe oefeninge en versoek onderwysers om die tradisionele klaskamer draaiboek op sy sy te draai -- gee studente video lesings om by die huis te kyk en doen "huiswerk" in die klaskamer met die onderwyser beskikbaar om te help.
Miwa Matreyek: Skitterende droombeelde in animasie en uitvoerkuns
2010-07-14 942,572 views
Deur gebruik te maak van animasie, projeksies en haar eie bewegende skaduwee, lewer Miwa Matreyek 'n pragtige, peinsende stuk oor innerlike en uiterlike ontdekking. Neem tien stille minute en duik in. Met musiek deur Anna Oxygen, Mirah, Caroline Lufkin en Mileece.
Graham Hill: Hoekom ek 'n weeksdag vegetariër is
2010-02-10 2,651,431 views
Ons ken almal die aanvoerings dat dit beter vir die omgewing en diere is om vegetaries te wees, maar in ons karnivoriese kultuur is dit moeilik om die verandering te maak. Graham Hill het 'n kragtige en pragmatiese voorstel...
Derek Sivers: Vreemd, of net anders?
In 2 minute wys Derek Sivers op onverwagse maniere dat daar dikwels 'n verborge aspek bestaan waar ons dit dalk nie verwag nie.
Chimamanda Ngozi Adichie: Chimamanda Adichie: Die gevaar van 'n enkele storie.
2009-07-23 21,248,547 views
Ons lewens, ons kulture, word uit baie oorvleulende stories opgemaak. Romanskrywer Chimamanda Adichie vertel die storie van hoe sy haar outentieke kulturele stem gevind het -- en waarsku ons dat as ons 'n enkele storie oor 'n ander persoon of land hoor, ons 'n kritiese misverstand waag.
Gever Tuelly bied lewenslesse aan deur knutselwerk
2009-02-06 1,292,811 views
Gever Tulley gebruik aangrypende foto's en video-opnames om die waardevolle lesse wat kinders by sy Knutselwerkskool leer te demonstreer. Wanneer hulle toegerus word met gereedskap, materiale en leiding ken hierdie jong verbeeldings geen perke nie en kreatiewe probleemoplossing neem oor om unieke bote, brûe en selfs 'n tuimeltrein te bou.
Arthur Benjamin se formule vir beter wiskunde opleiding
2009-02-05 2,625,810 views
Daar's altyd iemand wat die wiskunde onderwyser vra: "Gaan ek ooit integrasie rekenkunde in die regte lewe gebruik?" En volgens Arthur Benjamin is die antwoord vir die meeste van ons "nee". Hy maak 'n uitdagende voorstel vir hoe om wiskunde relevant te maak in die digitale era.
Richard St. John: "Sukses is 'n voortdurende reis"
In sy kenmerkend opregte styl, herinner Richard St. John ons dat sukses nie 'n eenrigtingstraat is nie, maar 'n voortdurende reis. Hy gebruik die storie van sy besigheid se opkoms en bykanse ondergang om 'n waardevolle les toe te lig -- wanneer ons ophou probeer, misluk ons.
Kevin Surace vind omgewingsvriendelike pleisterbord uit
2009-02-06 389,615 views
Kevin Surace stel voor dat ons basiese konstruksiemateriale -- soos die bekende pleisterbord -- heroorweeg, sodat ons die reuse koolstof-voetspoor wat deur die vervaardiging en konstruksie van ons geboue gegenereer word, kan verklein. Hy stel EcoRock bekend: 'n skoon, herwinbare en energie-doeltreffende pleisterbord, geskep deur sy span by Serious Materials.
Jay Walker oor die wêreld se Engelsmanie
2009-02-05 4,750,949 views
Jay Walker verduidelik hoekom twee miljard mense regoor die wêreld Engels probeer leer. Hy wys foto's en speel prikkelende klankopnames van Sjinese studente wat Engels -- "die wêreld se tweede taal" -- oefen by die duisende.
Hans Rosling: Insigte in MIV deur indrukwekkende databeelde
2009-02-06 1,174,291 views
Hans Rosling onthul nuwe databeelde wat die komplekse risikofaktore van een van die wêreld se dodelikste (en mees misverstaande) siektes -- MIV -- duidelik maak. Hy voer aan dat die voorkoming van oordrag -- nie medisinale behandeling nie -- die sleutel tot die beëindiging van die epidemie is.
Rives se gemengde emosiekone storie
2008-02-02 1,901,865 views
Rives - ster van die Bravo-reeks "Ironic Iconic America" - vertel 'n kort bittersoet tipografiese sprokiesverhaal.
Benjamin Zander: musiek en passie
Benjamin Zander het twee aansteeklike passies: klassieke musiek en om almal se liefde daarvoor te ontwikkel - en terselfdertyd om ons aptyt vir alle nuwe moontlikhede, ervarings en verwantskappe te wek.
William Kamkwamba oor die bou van 'n windmeul
2007-06-05 2,952,899 views
Toe hy net 14 jaar oud was het die Malawiese uitvinder William Kamkwamba uit ou onderdele en met rowwe planne uit 'n biblioteekboek vir sy familie 'n windmeul gebou wat elektrisiteit kon opwek.
2006-02-02 1,098,442 views
Richard St. John se 8 geheime van sukses
Hoekom is mense suksesvol? Is dit omdat hulle slim is? Of is hulle net gelukkig? Nie een nie. Ontleder Richard St. John pers jare se onderhoude saam in 'n onmisbare 3-minute aanbieding oor die ware geheime van sukses.
Ken Robinson: Versmoor skole kreatiwiteit?
2006-02-25 64,284,825 views
Sir Ken Robinson lewer 'n vermaaklike en uiters roerende betoog vir die skep van 'n opvoedkunde stelsel wat kreatiwiteit koester (eerder as om dit te ondermyn).